‘नेता ज्यु हजुरलाई कस्तो छ अहिले ? छिटो निको हुनुहोला है हजुर । स्वास्थ लाभको कामना ।’ उच्च नेता विरामी भएर थलिएपछि अस्पतालमा भेट्न आउनेहरुको भिड बाक्लिरहेको थियो ।
आफन्त र केही शुभचिन्तक कार्यकता बाहेक एकपटक आएकाहरु दोस्रो पटक कमै आउथे । तर उनी निकट दलको दोस्रो दर्जाका फेन्चस्टाइल दारीजुंगाधारी कालो चश्मा लगाउने नेता भने पटकपटक आइरहन्थे र उपचारमा संलग्न मुख्य डाक्टरसंग खासखुस गरिरहन्थे । र आफन्तहरुलाई सहानुभुति दिन्थे–‘मैले डाक्टरसंड्ग आग्रह गरिरहेको छु । नेता ज्युको अवस्था सामान्य बन्दै गइरहेको छ रे । अब केही दिनमा उहाँ पूर्ण निको हुनुहुनेछ । तपाईहरु नआत्तिबस्नुहोला ।
त्यसको केही दिनमा तिनै खासखुस गरिरहने डाक्टरले नेताको निधन भएको घोषणा गरे । पार्टीका नेता तथा कार्यकताहरु आए । र लासलाई पार्टी कार्यालयमा लगी अन्तिम श्रद्धाञ्जलीका लागि मञ्चमा राखे ।
विभिन्न दलका नेता, कार्यकता, आफन्त, शुभचिन्तक, राजनीतिक विश्लेषक, विभिन्न संघसंगठनका प्रतिनिधि, विदेशी कुटनीतिज्ञलगायतका महानुभावहरु जम्मा भए र नेतालाई अन्तिम श्रद्धाञ्जली दिए । उहाँ अमर रहने घोषणा गरे । अनि लासको अन्त्येटिका लागि आर्यघाटमा लगे ।
चितामाथि जलाउन राखिएको लासलाई अन्तिम् श्रद्धाञ्जली दिंदै दोस्रो दर्जाका तीनै फेन्चस्टाइल दारीजुंगाधारी नेताले दुखीभावमा भने– ‘नेताज्युको आत्माको चिरशान्तिको कामना गर्दछौ । उहाँको निधनले हाम्रो पार्टीलाई ठुलो क्षति पुगेको छ । पार्टीको लागि उहाँको आवश्यकता थियो । तर कालले समातिहाल्यो ।’
ती नेताले आफ्नो पार्टीे उहाँको परिवारका लागि सक्दो सहयोग गर्न तयार रहेको आफन्तजनलाई आश्वासन पनि दिए । र घाट किनाराको चितामाथि जल्दै गरेको लासतर्फ लागे । अन्तिमप्रहरमा पुत्ताइरहेको लासलाई हेर्दै मौन टोलाईरहेका उनको उपचारमा संलग्न मुख्य डाक्टरनजिकै गएर खुस्स भने–‘डा.साप, बधाई छ । र ढुक्क हुनुस् । तपाईको प्रमोशन पक्का भो ।’
कोरियाली अध्यागमनको गल्तीको कारण प्रवासी मजदुरको मृत्यु भएकोले दोषी उपर कार्वाहीको माग गर्दै कोरियालीले गरे सडकमै लम्पसार परी बिरोध...
हेल्लोनेपालकोरिया डट कम मा प्रकाशित सामाग्रीहरु साभार गर्दा स्रोत खुलाइदिनु हुन विनम्र अनुरोध गर्दछौं ।